钦定古今图书集成/明伦汇编/氏族典/第068卷 > 朱洪范
## 钦定古今图书集成/明伦汇编/氏族典/第068卷 > 朱洪范

按《尚友录》：洪范字子翁，文公从孙。家贫苦学，常馆于
胡舜卿之门。舜卿深于《易》，洪范得其传。未几，舜卿卒，
子幼，洪范以《易》授之。尝语人曰：“学不可私，教不可吝。
使胡舜卿不授予易，其子能世易邪？”登宝祐元年第，
历任县尉、临江军教授、武夷书院山长，一以古道，虀
盐度日，俸有馀辄以裨公用。尝曰：“士大夫居官，得如
假馆授徒足矣。”闻者高其廉。